Downloaded from YTS.BZ
Official YIFY movies site: YTS.BZ
इस जगह पर,
जीवन और मृत्यु दोनों होते हैं।
वे साथ-साथ चलते हैं।
वक़्त भी यहां अलग नहीं है।
यहां, अतीत और भविष्य दोनों ही एक साथ बुने हुए हैं।
क्या यह स्वर्ग है?
उसका आना
सुनो।
ए, मैं तुमसे कह रहा हूँ।
तुम्हें क्या लगता है, यह कौन सी जगह है?
यह जगह है…
दूसरी दुनिया।
आपने सही सुना। मैं मर चुकी हूं।
मैं अपने सबसे बड़े दुश्मन से बदला लेने में नाकाम रही
और मारी गई।
सोलहवीं सदी के अंत में, एल्सिनोर
पिता जी!
स्कारलेट!
मां! पिता जी लौट आए हैं!
पिता जी!
- स्कारलेट! - मुझे आपकी याद आती थी!
तुम्हारी प्रार्थनाओं के चलते ही हम हिफाज़त से यहां वापस आ पाए हैं।
अपनी सेना को तैनात करो, एमलेथ।
क्लॉडियस…
या तो वे बचेंगे या हम।
शांत हो जाओ, भाई।
युद्ध से किसी का कोई भला नहीं होता।
हम बातचीत से कोई रास्ता निकालेंगे, दुश्मनी से नहीं, बल्कि भरोसा जीतकर।
हमारे ज़िंदा रहने का यही एक रास्ता है।
तुम बड़े बेवकूफ़ राजा हो!
हमारे राजा एमलेथ एक महान शासक हैं।
प्रजा उन्हें पूजती है
और पड़ोसी राज्य उन पर भरोसा करते हैं।
स्कारलेट। सबसे ज़रूरी क्या है?
दुश्मनी से बढ़कर दोस्ती!
मैं वैसी ही राजकुमारी बनूंगी जैसा आप चाहते हैं!
तुम एक राजकुमारी होने से पहले, एक छोटी बच्ची हो।
तुम्हें बिना किसी डर के बड़े होना होगा।
हो गया!
मैं कितना अच्छा लग रहा हूं। मुझे अच्छा लगा।
एमलेथ
मां, मैं बड़ी होकर न…
हाथ कितने गंदे हैं।
मेरे पति अपनी बेटी को बहुत चाहते हैं।
वह अच्छाई का चोगा पहने हुए एक कायर इंसान है।
मेरे पति के पास सब कुछ है और तुम्हारे पास कुछ नहीं।
तुम दोनों तो भाई हो न?
बेशक।
मैंने बरसों से उसके कानों में ज़हर उड़ेलने का सपना देखा है।
मैं उन्हें मेरा मज़ाक बनाने बिल्कुल नहीं दूंगा।
मेरी बात याद रखना।
मैं सिर्फ़ उसी की हूं जो राजा होगा।
अगर राजा बनने का तुम्हारा इरादा पक्का है, तो मुझे साबित करके दिखाओ।
बुरी ख़बर है!
महल में ग़द्दार घुस आए हैं!
पकड़ो उन्हें! वे बचकर निकलने न पाएं!
मेरी बात ध्यान से सुनो! उन्हें यहां से भागने मत देना!
संभलकर।
ऊपर चढ़ो।
एमलेथ, मेरे भाई।
पड़ोसी देश के साथ मिलकर साज़िश रचना और अपने ही देश से ग़द्दारी करना।
मेरे भाई, क्या तुम्हें दिख नहीं रहा?
सत्ता की तुम्हारी यह भूख तुम्हें एक क़ातिल बनाकर छोड़ेगी।
खामोश!
मेरी वफ़ादार प्रजा!
इस ग़द्दार को सज़ा मिलनी ही चाहिए!
सिर्फ़ तभी,
ईश्वर की मर्ज़ी से, मैं तुम्हारा नया राजा बनूंगा!
राजा हमारे साथ कभी धोखा नहीं कर सकते!
पक्का कोई ग़लती हुई है!
मार डालो उसे!
पिता जी!
स्कारलेट!
ऐसा नहीं हो सकता!
क्या कहा आपने?
क्या? आपने क्या कहा?
रुक जाओ!
पिता जी!
ईश्वर नए राजा की रक्षा करे।
हमारे राजा क्लॉडियस की जय हो!
जय हो!
सेना भेजो और लोगों के इस विद्रोह को कुचल दो।
जल्दी करो। आगे बढ़ो!
कहने को तो यह सब विद्रोह रोकने के लिए हो रहा है,
लेकिन वे उन लोगों को भी सज़ा दे रहे हैं जिनका इससे कोई लेना-देना नहीं है।
"राजकुमारी के लिए एक संदेश है।
आपकी प्रजा भूख से तड़पकर मर रही है।
फिर भी राजा कोई मदद नहीं भेजेंगे।"
राजकुमारी, क्यों न विटेनबर्ग में अपनी पढ़ाई-लिखाई अब छोड़कर
यहां अपने हुस्न से हमारी आंखों को सुकून दो?
राजकुमारी।
क्या तुमने यह नहीं सोचा कि तुम्हें ज़हर दिया जा सकता है?
किसी दूध पीती बच्ची जैसी नादान हो।
इसकी कीमत चुकानी होगी!
मेरी बात याद रखना!
राजकुमारी? यह नहीं हो सकता!
राजकुमारी?
- अब हम क्या करें? - राजकुमारी!
अगर यह पुनर्जन्म है,
तो क्या मैं अपने पिता से मिल पाऊंगी?
तुम नहीं मिल पाओगी।
कौन हो तुम?
तुम्हारे पिता पहले ही शून्यता में तब्दील हो चुके हैं।
शून्यता?
अगर तुम कमज़ोर पड़ी, तो तुम्हारा भी वही अंजाम होगा।
मेरी पूरी ज़िंदगी सिर्फ़ पछतावे से भरी रही है।
मैं इसी वक़्त मिट जाना चाहती हूं।
मैंने एक बेमानी सी ज़िंदगी जी है।
अंकल क्लॉडियस ज़िंदा हैं,
और मेरे पिता का इंतकाम अधूरा रह जाएगा।
रुको।
वह इंसान यहां दूसरी दुनिया में ही है।
क्या?
वह शून्यता में तब्दील नहीं हुआ। वह कहीं न कहीं है, और हँस रहा है।
मैं कसम खाती हूं…
मैं उसे ढूंढ निकालूंगी
और अपने पिता का इंतकाम लूंगी!
इंसान भी कितने बेवकूफ़ होते हैं।
तुम्हारे पास हेल्सिंगोर का निशान है।
तो बताओ क्लॉडियस कहां है?
मुझे मत मारो!
- कहां है वह? - मैं मरना नहीं चाहता!
वे पहले ही मर चुके हैं,
फिर भी जीने की चाह रखते हैं।
प्लीज़। प्लीज़ रुक जाओ!
हम आपके साथी हैं, महारानी जी।
क्या?
आप बेफ़िक्र होकर हमारे साथ चल सकती हैं।
उनकी नफ़रत
और एक-दूसरे को मारने की प्यास मरने के बाद भी कायम है।
क्या क्लॉडियस सच में यहीं है?
यही है तुम्हारा साथ!
एक नकारा सी राजकुमारी…
किसी भी दया के लायक नहीं है!
पकड़ लो इसे!
अब मैं उस शाश्वतता में जा सकता हूं!
वह इंतकाम लेने पर उतारू है।
कमज़ोरी, तेरा ही नाम औरत है।
यह… यह क्या था?
वह गायब हो गई? ढूंढो उसे!
देखो।
कैसे उसमें जान कूट-कूट कर भरी है!
जैसे कि वह अब भी ज़िंदा लोगों की दुनिया में हो!
तो आख़िर इंसान होने का मतलब क्या है?
मरने का मतलब क्या है?
और जीने का?
आह…
मुझसे यह नहीं होगा…
कोई बताए मुझे कि यह प्यार है क्या
यह है वह करिश्मा जो जाने हर कोई
और जो भर दे दिल के अरमान
कोई बताए मुझे…
तुम्हें तो हर जगह चोट लगी है…
बस करो!
मुझे हाथ मत लगाओ!
क्या हुआ था?
- क्या तुम कोई सन्यासी हो? - मैं एक नर्स हूं।
- जाओ किसी मठ में जा कर रहो! - मैंने कहा न मैं नर्स हूं।
तुम्हें पता है?
हम लोगों का इलाज करके उन्हें ठीक करते हैं।
फिर भी तुम मर चुके हो?
मैं मरा नहीं हूं।
तुम गलत हो।
एक दिन मरूंगा, ज़रूर। लेकिन अभी तो मेरी नब्ज़ चल रही है।
फिर तुम यहां नहीं होते।
और यह "यहां" कहां है?
एक सनसनाता हुआ तीर।
क्या यह कोई जंग का मैदान था?
"जो भी यहां आए, वह सारी उम्मीदें छोड़ दे।"
"नरक के दरवाज़े"?
यह नरक है? मुझे और मत हँसाओ।
मायूस हो कि तुम स्वर्ग में नहीं हो?
बड़ा आत्मविश्वास है तुममें।
सबको लगता है कि मरने के बाद हम स्वर्ग या नरक जाते हैं।
लेकिन हम सब बिना किसी फ़र्क के यहीं आते हैं।
यह वह पुनर्जन्म नहीं है जैसा हमने सोचा था।
ज़रा एक सेकंड रुको!
कसम से मैं मरा नहीं हूं।
हमें एक इमरजेंसी कॉल आई थी…
तो, मैं हॉस्पिटल से निकला और…
क्या मैं कोई सपना देख रहा हूं?
अगर मैं ज़िंदा हूं, तो यहां क्या कर रहा हूं?
ज़रूर कोई गलती हुई है!
मैं यहां कैसे पहुंचा? हद है, यार, मैं एक नर्स हूं!
- और किस लिए? - कौन जाने।
रुको, तो क्या इसका मतलब हुआ कि तुम भी मर चुकी हो?
सही पहचाना।
- क्या तुम सच में मर चुकी हो? - हां।
लगती तो नहीं।
शायद घायल हो।
ख़ैर, मैं तो घर जा रहा हूं।
मेरी ड्यूटी अभी खत्म नहीं हुई है।
मैं जाऊं किस तरफ़?
- वह क्या था? - चुप रहो।
कमाल है…
ए। ओए!
यह क्या हो रहा…?
ताक़तवर है…
कॉर्नेलियस!
स्कारलेट, गुज़रे हुए राजा एमलेथ की बेटी।
अफ़वाहें हैं कि एक सनकी राजकुमारी राजा क्लॉडियस से बदला लेने की साज़िश रच रही है!
यह एक राजा की बेटी है?
मैं तुम्हारा चेहरा कभी नहीं भूलूंगी…
कभी नहीं!
मरने के बाद भी जंग जारी रखना…
तुम एक सच्ची योद्धा हो।
लेकिन यह सब अब खत्म होता है।
तुम शून्यता में तब्दील होने वाली हो।
मुझे अपना इंतकाम…
पूरा करना ही होगा।
मुझे अपना इंतकाम लेना है!
मैं ऐसे मर नहीं सकती!
यही तुम्हारा अंत है।
मैं उसे ऐसे ही छोड़ नहीं सकती।
जो भी हो, अब बहुत देर हो चुकी है।
शून्यता में तुम्हें सुकून मिले, राजकुमारी।
इमरजेंसी एंड क्रिटिकल केयर सेंटर
उफ़, सत्यानाश।
खून बहना बंद हो गया है।
कोई बड़ी नाड़ी या नस नहीं कटी है।
इसे ज़्यादा हिलाने की कोशिश मत करना।
कहां है क्लॉडियस?
जवाब दो मुझे!
- शाश्वतता के सबसे करीब एक जगह पर। - क्या?
बहुत दूर, उन शानदार पहाड़ों की चोटी पर,
शाश्वतता की सीढ़ियां हैं।
झूठे!
राजा क्लॉडियस ने हमारी वफ़ादारी के बदले, हमें वहां ले जाने का वादा किया था।
मेरे चाचा एक शैतान हैं।
यह सब बकवास है!
फिर भी हर कोई दूसरी दुनिया से निकलने के लिए उन्हीं के पास जाता है।
लोग कमज़ोर होते हैं।
मुझे नहीं पता कि शाश्वतता सच में है भी या नहीं,
लेकिन अगर वह मुझे वहां ले जाएं, तो मैं कुछ भी करने को तैयार हूं।
बकवास!
चाहे कोई भी दुनिया हो, कुछ अगुवाई करते हैं और बाकी उनके पीछे चलते हैं।
- मुझे यह सब नहीं सुनना! - तुम क्या कर रही हो?
रुको।
मुझे जाना होगा।
यह लो। इसे छड़ी की तरह इस्तेमाल करना।
मुझे अफ़सोस है कि तुम्हें चोट लगी।
तुम तो उस राजकुमारी के साथ हो न?
अपने दाएं पैर पर ज़्यादा ज़ोर मत डालना।
तुम्हें लगता है मैं तुम्हें शुक्रिया कहूंगी?
नहीं तो।
तो मेरा पीछा करना बंद करो।
तुम बहुत खूंखार हो।
तुम्हें अकेला छोड़ दिया तो तुम और लोगों को मारोगी।
यह मेरा इंतकाम है। ज़ाहिर सी बात है मैं उनकी जान लूंगी।
फिर भी, किसी की जान नहीं लेनी चाहिए।
मुझे तुम्हारे जैसे मसीहाओं से सख्त नफ़रत है।
मैं कोई मसीहा नहीं हूं।
मेरा नाम हिजिरी है।
इसका मतलब होता है "पवित्र"।
जब लोगों को चोट लगती है, तो उनका खून बहता है।
इसलिए तुम्हें मेरी मदद की ज़रूरत है।
जो मर्ज़ी आए करो।
"उन शानदार पहाड़ों की चोटी पर
एक सीढ़ी है जो शाश्वतता को जाती है।"
डाकू!
भागो!
छोड़ इसे!
- रुक जाओ! - इन्हें लेकर मत जाओ!
रुक जाओ! क्या तुम्हें दिखाई नहीं देता कि ये बुज़ुर्ग हैं?
रुको!
ऐसा मत करो!
रुको!
उन्होंने हमारा सब कुछ छीन लिया।
मरने के बाद भी हमें यह सब क्यों बर्दाश्त करना पड़ रहा है?
भागो!
गोलियों की आवाज़?
रुको!
डाकुओं पर दूसरे डाकुओं का हमला?
होश में आओ!
वह मुझे दे!
वह भी लाओ!
रुको।
रुको!
हद हो गई!
नीचे झुको।
भागो!
वह इसी तरफ़ आ रहा है!
वह क्या था?
तुम ठीक तो हो?
शून्यता।
ख़ुद को खुशकिस्मत समझो कि तुम्हारा अंजाम उनकी तरह नहीं हुआ।
मुझे अफ़सोस है कि मैं तुम्हारी मदद नहीं कर पाया।
जो तुम्हारे सामने है उसे देखो! सच्चाई को कबूल करो, मिस्टर मसीहा!
मैं काम पर यह बात हमेशा सुनता हूं।
वे कहते हैं कि मौत की आदत डाले बिना तुम एक नर्स नहीं बन सकते।
कि तुम हर बार उदास नहीं हो सकते।
लेकिन अगर तुम्हें मौत की आदत पड़ गई और तुम्हारा दिल सुन्न हो गया,
तो शायद तुम कुछ और भी खो दोगे।
मुझे प्यार का फ़लसफ़ा समझा दे ज़रा
यह वह करिश्मा है जो सबको है पता
मेरे इस सूने दिल को यह देता है भर
यह वह करिश्मा है जो सबको है पता
इंसान आख़िर ज़िंदगी क्यों जीते हैं?
ज़िंदगी का मतलब क्या है?
क्या हम कभी समझ पाएंगे?
इन सवालों को ज़िंदा लोगों के लिए छोड़ दो।
हमारे लिए अब बहुत देर हो चुकी है।
मैंने तुमसे कहा था न, मैं अब तक मरा नहीं हूं।
आगे का रास्ता बहुत खतरनाक है।
- क्यों न हमारे कारवां शामिल हो जाओ? - क्यों?
तुमने हमारी मदद करने की कोशिश की। हम तुम्हारा शुक्रिया अदा करना चाहते हैं।
क्या तुम नहीं आ रही?
हो सकता है वे डाकू हों।
- वे डाकू नहीं हैं। - तुम्हें इतने यकीन से कैसे कह सकते हो?
दोस्तो, मैं एक नर्स हूं।
अगर आप में से किसी को कोई भी तकलीफ़ हो तो मुझे बताना।
- कौन हो तुम? - दूर रहो मुझसे।
डरने की कोई ज़रूरत नहीं है। मैं तुम्हारी मदद कर सकता हूं…
- अगर तुम्हें दर्द हो रहा है तो… - रहने दो।
वे दोनों कौन हैं? तुमने उन्हें अपने साथ क्यों आने दिया?
वे डाकू भी तो हो सकते हैं।
उनसे कहो कि यहां से चले जाएं।
तुम बच्चों जैसी बातें कर रहे हो।
मैंने तुमसे क्या कहा था?
शाश्वतता की सीढ़ियों के बारे में?
मैंने सुना है कि अलग-अलग ज़मानों और इलाकों के लोगों ने मिलकर,
वहां तक जाने वाले पहाड़ी रास्ते की हिफ़ाज़त के लिए हाथ मिला लिया है।
लेकिन कोई नहीं जानता कि वहां पहुंचना मुमकिन भी है या नहीं।
बिल्कुल ज़िंदा इंसानों की दुनिया की तरह।
मुझे नहीं लगता कि तुम वहां तक पहुंच पाओगे।
तुम्हें खतरनाक बंजर ज़मीनों,
और डाकुओं के बीच से गुज़रना होगा।
और तो और,
मैंने सुना है कि एक बहुत बड़ी फ़ौज उस रास्ते को रोके खड़ी है,
जो पहाड़ की तरफ़ जाता है।
सांप घायल ज़रूर है लेकिन मरा नहीं है।
मैंने पिता को मार दिया, लेकिन लड़की अभी भी इसी तरफ़ आ रही है।
अपनी प्यारी गर्ट्रूड के आने से पहले
मैं शून्यता में तब्दील होने का खतरा मोल नहीं ले सकता।
ऐसा लग रहा है जैसे मेरे दिल में कई सारे बिच्छू डंक मार रहे हों।
वोल्टेमंड!
कहां हो तुम?
मैं अकेली एक पूरी फ़ौज से कैसे लड़ूंगी?
तुम इस पर क्या लगा रहे हो?
यह कोई ज़हर भी हो सकता है।
- रुको! - उसे खुद को छूने मत दो!
मेरा दर्द कम हो रहा है।
कितनी अजीब बात है! मुझे काफ़ी बेहतर लग रहा है।
यह तो बहुत अच्छी बात है।
तुम मेरी पीठ साफ़ करना चाहते हो?
एक गंदे से बूढ़े आदमी को अकेला छोड़ दो।
यह गर्म तौलिया बहुत सुकून देता है।
कह रहा हूं, यह बस एक अच्छे तौलिये की बर्बादी है।
क्या आपके ज़ख्मों में दर्द हो रहा है?
नहीं तो…
काफ़ी सारे ज़ख्म हैं।
कारवां को बचाने की हर एक कोशिश का एक नया निशान है।
जैसे कोई बहादुरी का मेडल हो?
बिल्कुल सही कहा!
इससे बड़ा सुकून मिल रहा है।
मुझे खुशी हुई।
हल्का सा भी हिलने पर मेरे पूरे बदन में दर्द होता है।
फ़िक्र करने की कोई ज़रूरत नहीं है।
मेरे हाथ सुन्न पड़ते जा रहे हैं।
अपनी हर एक हरकत पर ध्यान दीजिए, तो आपके हाथ सुन्न नहीं पड़ेंगे।
क्या इसके बाद मेरी बारी आ सकती है?
- मेरी भी। - मेरी भी।
यह कैसा जादू है?
कोई जादू नहीं है।
मैंने बस उनकी बात ध्यान से सुनी।
शायद…
अब तुम अलग से लगने लगे हो।
हवा ने है बनाई रेत पर एक दिलकश नक्काशी
जो दिलाए याद मेरे घर के पास के समंदर की
यह लो।
चलो खाकर देखता हूं।
जब रखकर एक सीप को अपने कानों के पास सुनी थी मैंने एक प्यारी सी आवाज़
दूसरों पर भरोसा न करने के लिए मैं तुम्हें गलत नहीं कहूंगा।
शुरुआत में हम भी तुम्हारे जैसे ही थे।
लेकिन आप जितनी बार पिटते हैं, लुटते हैं और धोखा खाते हैं,
उतने ही आप किसी पर भरोसा करने को तरसते हैं।
ठीक इसीलिए क्योंकि यह दुनिया इतनी भयानक जगह है
कि इंसान किसी ऐसी चीज़ के लिए तरसता है जिस पर वह यकीन कर सके।
तुम्हें ज़रूर कोई बहुत बड़ा पछतावा होगा
जो तुम इतनी कम उम्र में यहां आ पहुंची।
हम खुशी का नाच नाचेंगे रात के गुज़रने तक
हम एक अनमोल गीत गाएंगे
दुनिया के खत्म होने तक
हम नाचेंगे हमेशा
जैसे बहती हवा में अपनी उंगलियां रहे हों घुमा
हम गाएंगे हमेशा
जैसे दिल की गहराइयों से थामे हों हमने हाथ
हमें बख्श दो ज़िंदगी
ताकि हम जहां चाहें सकें तैर
हमें बख्श दो ज़िंदगी ताकि हम अपने खाली दिलों को सकें भर
बेहद घटिया डांस।
- आज तक नहीं देखा था। - इसे तुम डांस कहते हो?
- बहुत बुरा है। - इतना बुरा डांस आज तक नहीं देखा।
हम खुशी का नाच नाचेंगे
रात के गुज़रने तक
हम एक अनमोल गीत गाएंगे दुनिया के खत्म होने तक
हम नाचेंगे हमेशा
जैसे बहती हवा में अपनी उंगलियां रहे हों घुमा
भगवान के लिए इंसानी लफ़्ज़ों की कोई अहमियत नहीं होती।
इसलिए हम डांस के ज़रिए अपने जज़्बात उन तक पहुंचाते हैं।
हमें बख्श दो ज़िंदगी
ताकि हम अपने खाली दिलों को सकें भर
जी सकें! रहें सेहतमंद! फलें-फूलें!
हम अगले शहर में अपना खेमा लगाएंगे।
तुम्हारी मंज़िल उस तरफ़ है।
आपने हम पर बड़ा एहसान किया है।
मैं दुआ करता हूं कि तुम्हारी सारी ख्वाहिशें पूरी हों।
आपका बहुत-बहुत शुक्रिया।
रियाज़ करते रहना।
वे बुज़ुर्ग इसके बारे में बात कर रहे थे।
इस "शाश्वतता" नाम की जगह पर,
दुनिया का सबसे खूबसूरत समंदर है!
समंदर?
उन्होंने बड़ी सी मुस्कान के साथ यह बात कही थी।
मैं भी उनकी तरह बुज़ुर्ग होना चाहूंगा।
वह क्या था?
अरे, नहीं!
क्या तुम फिर से लड़ने जा रही हो?
मुझे अपना इंतकाम लेना ही होगा।
मैं उसे बस बेहोश करके छोड़ नहीं दूंगी।
एक बेहतरीन तीरंदाज़ की लिखी एक चीनी कहानी है।
वह एक नज़र न आने वाले धनुष से नज़र न आने वाला तीर चलाता है।
तुम यह ख्याली पुलाव पकाना कब छोड़ोगे?
मैं चाहता हूं कि तुम ऐसा मत करो।
क्या भविष्य में कोई जंग नहीं होती?
- मुझे अफ़सोस है, लेकिन होती हैं। - तो मिल गया तुम्हें अपना जवाब।
लेकिन साथ ही, हम में से ज़्यादातर लोग यही चाहते हैं दुनिया इस मार-काट से बचे।
अगर यह सब कहीं रुका नहीं, तो यह जंग हमेशा-हमेशा चलती रहेगी।
तो तुम यह कह रहे हो कि तुम्हारे ज़माने की जंगों के लिए हम कसूरवार हैं?
ऐसी बात नहीं है। लेकिन…
तुम क्या…?
रुको!
- कमांडर वोल्टेमंड। - क्या बात है?
एक दूत?
हार मानने के लिए अपने हाथ हिला रहा है?
इससे काम जल्दी निपट जाएगा।
लड़ना बंद करो!
क्या?
हम बात कर सकते हैं। हथियारों की ज़रूरत नहीं है!
तुम आख़िर हो कौन?
और तुम खुद को एक योद्धा कहते हो?
इस आदमी की परेशानी क्या है?
बड़ा कायर है!
इसके कान और नाक काट दो!
रुको!
राजकुमारी!
स्कारलेट!
तुम सब उसे हल्के में रहे हो!
संभलकर! राजकुमारी को पकड़ो!
यह राजकुमारी है या कोई हैवान? हद है!
वोल्टेमंड।
तुमने मेरे बहुत से आदमियों को घायल कर दिया।
मैं तुम्हें कभी माफ़ नहीं करूंगी!
बस करो, स्कारलेट!
चलो भागो! अभी!
- सुरंगों में छिप जाओ! - घोड़ों को ले आओ!
उस आदमी ने…
उसने जंग बंदी का कहकर हमारा ध्यान भटकाने की एक चाल चली।
कितना शातिर है।
और इसकी सज़ा तो मिलेगी।
स्कारलेट!
हद है! एक और गोली लगेगी!
यह तुमने क्या किया?
तुम्हें मुझे नहीं बचाना चाहिए था!
मुझे नहीं पता।
तुम्हें भी मुझे मेरे हाल पर छोड़ देना चाहिए।
शायद मैं भी शून्यता में समा जाऊंगी।
मैं अपनी तरफ़ से पूरी कोशिश कर रहा हूं। हार मत मानो!
मैं तुम्हारी आस्तीन काट रहा हूं।
- रुको… - अपना हाथ हटाओ।
मुझे शर्म आ रही है।
इसमें दर्द होगा।
तुमने यह काम क्यों चुना?
मैंने एक नर्स को लोगों की मदद करने के लिए दिन-रात एक करते देखा था।
इसलिए मैंने भी उसके जैसा बनने का सोचा।
तुम पक्का पागल हो।
क्या तुम अपना हाथ हिला सकती हो?
लगता नहीं कि किसी नस को नुकसान पहुंचा है।
लेकिन तुम्हें कुछ वक़्त के लिए आराम करना चाहिए।
मैंने अभी तो कहा कि…
मुझे माफ़ कर दो।
- कभी नहीं। - तुम्हारे आगे भीख मांगता हूं!
तुमने मेरे पिता पर कोई रहम नहीं की थी।
रुको। मेरी बात सुनो।
महाराज को मैंने नहीं मारा था।
- अपना यह झूठ अपने पास रखो! - पर यही सच है।
क्योंकि मैंने उनकी बात सुनी थी। जो उन्होंने धीरे से कही थी।
उन्होंने क्या कहा था?
क्या? आपने क्या कहा?
उनकी आवाज़ किसी ने नहीं सुनी!
तुमने नहीं सुना होगा, पर मैं उनके पास था। मैंने उनकी बात सुनी थी।
मेरे हाथ जम गए थे।
मुझे यकीन था कि कॉर्नेलियस ने भी वह सुना होगा।
हम अपनी तलवारें नहीं उठा सके।
मैंने ऐसा कुछ नहीं सुना!
क्या तुम जानना नहीं चाहती?
मुझे मार दो, और मेरे साथ राजा के आख़िरी लफ़्ज़ भी हमेशा के लिए दफ़न हो जाएंगे।
झूठ! तुम अपनी मौत से बचने के लिए झूठ बोल रहे हो!
मैं एक योद्धा के तौर पर अपनी रूह की कसम खाता हूं।
झूठे!
ठीक है।
अगर तुम मुझे बताओगे, तो आज़ाद कर दूंगी। तुम्हारी तरह मैं भी कसम खाती हूं।
मगर सच बताना।
उन्होंने क्या कहा था?
सिर्फ़ एक लफ़्ज़।
"माफ़ कर दो।"
"माफ़ कर दो"?
क्यों? वह ऐसा क्यों कहेंगे?
पोलोनियस। तुम हमेशा मेरे लिए अच्छी खबरें लाते हो।
मुझे खबर मिली है कि वोल्टेमंड नाकाम हो गया।
कॉर्नेलियस की तरह, हम उसे तब तक सज़ा देंगे जब तक वह टूट नहीं जाता
और उसे उसकी नाकामी का एहसास दिलाएंगे।
वह शाश्वतता के बारे में भूल जाएगा।
लेर्टेस और मैं उस राजकुमारी को ढूंढेंगे और उसके टुकड़े-टुकड़े कर देंगे।
तो फिर जाओ।
लॉर्ड क्लॉडियस! प्लीज़ हमें वहां ले चलिए!
प्लीज़ हमें शाश्वतता में ले चलिए!
जो कोई भी मेरे साथ मिलकर लड़ेगा
उसे बिना किसी शर्त के शाश्वतता में पनाह मिलेगी!
आपका शुक्रिया, लॉर्ड क्लॉडियस!
आपका बहुत-बहुत शुक्रिया!
आपका वाकई शुक्रिया!
मेरे खास योद्धाओ!
मुझे अपनी वफ़ादारी का यकीन दिलाओ!
डरो मत!
लड़ो!
शाश्वतता की खातिर!
"माफ़ कर दो।"
अगर मेरे पिता ने सच में यह कहा था,
तो "माफ़ कर दो" से उनका क्या मतलब था?
शायद वह गिड़गिड़ा रहे थे,
"प्लीज़ मुझे मत मारो। प्लीज़ मुझे माफ़ कर दो।"
मेरे पिता कभी मौत से नहीं डरे और न ही कभी माफ़ी की भीख मांगी।
या वह कोई बड़ा जुर्म छिपा रहे थे,
और उसके लिए माफ़ी चाहते थे।
- वह ऐसे इंसान तो नहीं थे। - तुम्हें क्या लगता है?
शायद एक राजा के तौर पर, वह अपनी प्रजा के सामने शर्मिंदगी जता रहे थे।
पर क्या सच ऐसा था?
अगर मैं तुम्हारे पिता की जगह होता,
तो मुझे अफ़सोस होता कि मैं तुम्हें बड़ा होते नहीं देख सका।
"मुझे माफ़ कर दो कि मैं एक बहुत बुरा पिता हूं।"
इस बात के हज़ारों मतलब हो सकते हैं।
पर उनका असली मकसद क्या था?
इसे देखने का एक और नज़रिया भी है।
यह बस मेरी राय है।
- कहो तो बोलूं? - क्या?
"जिस इंसान से तुम नफ़रत करती हो, उसे माफ़ कर दो। क्लॉडियस को माफ़ कर दो।"
मगर क्यों? आख़िर क्यों?
उसने मेरे पिता का कत्ल किया,
हमारा देश, हमारा घर, सब कुछ छीन लिया!
मैं ऐसे दरिंदे को कभी माफ़ नहीं कर सकती।
मुझे यकीन है कि वह चाहते थे कि तुम उस दरिंदे को माफ़ कर दो।
मैं कभी माफ़ नहीं करूंगी!
मैं सहमत हूं। कोई फ़रिश्ता भी ऐसा नहीं कर सकता।
तो फिर…
लेकिन मैंने खुद उन्हें सुना था और मुझे तो ऐसा ही महसूस होता है।
मुझे ऐसा लगा जैसे महाराज की सच्चाई मुझसे बात कर रही है।
"सच्चाई" से तुम्हारा क्या मतलब है?
मैं समझी नहीं। बताओ?
मैं आख़िर माफ़ क्यों करूं?
मेरे पिता मुझे ऐसे इंसान को माफ़ करने को क्यों कहेंगे जो माफ़ी के लायक नहीं? क्यों?
क्यों?
तुम हमें आज़ाद कर रहे हो?
घायल होने के बावजूद, हम आसानी से तुम्हें हरा सकते हैं।
वोल्टेमंड, तुम ऐसा कुछ नहीं करोगे।
तुम इतनी जल्दी भूल गए? मैंने गोली मारकर जान लेनी चाही थी।
चलो चलें।
मैं इतने वक़्त से किस लिए लड़ रही थी?
माफ़ कर दो।
क्यों?
माफ़ कर दो।
माफ़ कर दो!
माफ़ कर दो…
मेरा इकलौता मकसद अपने पिता का इंतकाम लेना था।
और फिर भी…
माफ़ कर दो।
तुम लोग क्या कर रहे हो?
अंदर देखना चाहोगी?
- अंदर? - अलेक्ज़ेंडर।
- क्या? - सीज़र।
- नामुमकिन। - यह वाला अभी एकदम ताज़ा है।
कोई ऐसा जिसके बारे में तुम जानना चाहती हो।
ऐसा नहीं हो सकता…
क्या यह मेरे पिता हो सकते हैं?
- पिता जी! - पिता जी!
पिता जी!
कुछ तो है जो मुझे समझ नहीं आ रहा! मुझे बताइए, पिता जी!
- मुझे बताइए! - पिता जी!
- जिसके बारे में तुम जानना चाहती हो… - वह तुम खुद हो!
ज़रा सोचो कि तुम एक बिल्कुल अलग ज़िंदगी जी रही होती।
तो वह कैसी होती?
सड़क पर आइसक्रीम खाते हुए टहलना।
या सड़क किनारे किसी कैफ़े में बातें करना।
या किसी दुकान की खिड़की से अंदर झांकना, और फिर…
माफ़ करना, लेकिन तुम किसी अलग ही दुनिया की बात कर रहे हो।
मुझे कोई अंदाज़ा नहीं है।
मुझे लगता है कि तुम्हें मुझ पर तरस आ रहा है।
लेकिन मैं ऐसा नहीं सोचती।
ऐसा नहीं है कि मैं अपनी ज़िंदगी बदल सकूं।
मैंने ऐसी ही ज़िंदगी जी है।
अगर तुम फिर से मर जाओ और हमेशा के लिए गायब हो जाओ तब भी?
मुझे डर नहीं लगता।
सच कहूं तो, बस अपने पिता का इंतकाम लेकर…
मैं गायब हो जाना चाहती हूं।
सुनो। यह एक बहुत दूर के भविष्य का एक मशहूर गाना है।
मुझे प्यार का फ़लसफ़ा समझा दे ज़रा
यह वह है करिश्मा जो सबको है पता
मेरे इस सूने दिल को यह देता है भर
मुझे प्यार की हर हकीकत बता दे ज़रा तू
मेरे जीने का कोई मकसद मुझे दे तू
इससे पहले कि अपना यह दिल मैं हार बैठूं
मुझे प्यार का फ़लसफ़ा समझा दे ज़रा
यह है वह करिश्मा जो सबको है पता
मेरे इस सूने दिल को यह देता है भर
मैं प्यार की हर वह बात चाहूं जानना
कहीं जो छुपा है, वह गहरा राज़ है यह
तू ढूंढ ला उस ताले की चाबी
हिजिरी!
कई मुलाकातों के हसीन सिलसिले होंगे
वक़्त के इस बहते हुए दरिया में
मैं मिलूंगी तुझसे आकर वहीं
हमारे उसी मिलन के घड़ी में
यह तो… मैं हूं!
मैं जो कुछ भी देखूं, वह रोशन सा है
एक नई सी चमक संग है खिल रहा
जैसे फिर से उसे कोई ज़िंदगी है मिल गई
एक अलग सी… मैं!
हवाएं, यह बारिश और वह सतरंगी इंद्रधनुष
यूं लगे बदल गए हैं किसी सुरीले गीत में
यह दुनिया
कितनी हसीन हो गई है
मेरे वजूद का बीज अब खिल जाने दो
ज़मीन को चीरकर इसे आज़ाद हो जाने दो
हूं जैसी भी मैं, मुझे बस खिल जाने दो
मुझे प्यार का फ़लसफ़ा समझा दे ज़रा
यह है वह करिश्मा जो सबको है पता
मेरे इस सूने दिल को यह भर देता है
मुझे प्यार की हर हकीकत बता दे तू
मेरे जीने का कोई मकसद मुझे दे तू
इससे पहले कि मैं अपना यह दिल बैठूं हार
मुझे प्यार का फ़लसफ़ा समझा दे ज़रा
यह है वह करिश्मा जो सबको है पता
तुम अचानक से बेहोश हो गई थी।
मैंने उसे देखा…
- वह ज़माना जिसमें तुम रहते हो। - क्या?
मैंने समय में जाकर सफ़र किया।
और फिर…
हिजिरी, तुमने अच्छा डांस किया।
शायद वह मैं नहीं था।
नहीं। तुमने अगुवा थे।
मैं सच में बहुत ख़ुश थी।
अगर मैं किसी और दौर में पैदा हुई होती,
तो क्या मैं कोई और इंसान होती?
क्या मैं खुद को
इस दर्द और बेबसी के हवाले करने से रोक सकती थी?
स्कारलेट, रोना बंद करो।
मैं यहीं हूं।
अब तुम्हें और रोने की ज़रूरत नहीं है।
सुनिए।
क्या आप कोई राजकुमारी हैं?
नहीं।
आप इतनी खूबसूरत हो, तो मुझे लगा।
काश मैं एक राजकुमारी बनकर पैदा हुई होती।
आप भी यही चाहती होंगी। है न?
अगर मैं एक राजकुमारी होती, तो एक चीज़ है जो मैं करना चाहती।
वह क्या है?
मैं एक ऐसी दुनिया बनाना चाहती हूं जहां हम जैसे बच्चों को मरना न पड़े।
हां।
शाश्वतता…
यह स्वर्ग इन पवित्र पहाड़ों की चोटी के भी ऊपर है!
सिर्फ़ ताक़तवर ही इसमें कदम रखने के लायक हैं। सुनो!
किसी और को इसके किनारों पर फटकने भी मत देना!
राजकुमारी को ढूंढने का काम मुझ पर छोड़ दीजिए,
- गिल्डनस्टर्न और… - मेरे यानी रोसेनक्रैंट्ज़ पर!
- हम उसे बहुत जल्द ढूंढ निकालेंगे… - और शाश्वतता में जाएंगे।
- याहू! - याहू!
हमें शाश्वतता में जाने दो!
हमें चोटी तक ले चलो!
चोटी तक!
इस दीवार को हटाओ!
- यहां से चले जाओ! - वरना हम गोली चला देंगे!
आगे बढ़ो! शाश्वतता बस आगे ही है!
क्लॉडियस के सैनिकों को मार गिराओ!
शाश्वतता पर सिर्फ़ उनका हक नहीं है!
हमला!
- प्लीज़। - मुझे मत मारो।
- डरो मत। - हम तो बस किसी को ढूंढ रहे हैं।
ढूंढ रहे हो? किसे ढूंढ रहे हो?
राजकुमारी को!
क्या किसी ने उसे देखा है?
उसने अपने बाल पीछे की तरफ़ गूंथे हुए हैं।
- बिल्कुल ऐसे! - छोड़ो मुझे!
- उसके बाल ऐसे ही हैं! - मुझे दर्द हो रहा है…
- उसे छोड़ दो! - मुंह बंद कर!
जो भी हमें राजकुमारी का पता बताएगा वह आज़ाद हो जाएगा!
बल्कि, वह हमारे साथ शाश्वतता तक भी चल सकता है!
यह सब झूठ है!
मैं कभी तुम्हारा गुलाम नहीं बनूंगा।
तो फिर हमेशा के लिए इस मुर्दों की सरज़मीन में रेंगते रहो।
चलो कहीं और ढूंढते हैं।
रुको।
यह क्या है?
डेनमार्क का एक सोने का सिक्का। तुम्हारे पास ऐसी कोई चीज़ क्यों होगी?
क्या तुम राजकुमारी के बारे में कुछ जानती हो?
मुझे कुछ नहीं पता!
मुझसे कुछ मत छिपाओ! सच-सच बताओ!
अगर तुमने नहीं बताया तो…
रुको! उसे चोट मत पहुंचाओ!
राजकुमारी?
हमें राजकुमारी मिल गई!
उठाओ इसे!
राजकुमारी…
राजकुमारी!
जल्दी करो और भागो! जाओ!
हमने राजकुमारी को पकड़ लिया है!
राजा क्लॉडियस हमारी बड़ी तारीफ़ करेंगे!
- और इसके बदले… - वह हमें शाश्वतता में ले जाएंगे!
स्कारलेट!
- आख़िर तुम हो कौन? - छोड़ दो उसे!
तीर नहीं चला सकते?
तुम्हें रोक कौन रहा है?
क्या यह कोई खिलौना है?
लगता है इस लड़के को धनुष चलाना नहीं आता।
तुम यहां क्यों आए हो?
मैं…
इस जगह पर आने का तुम्हारा मकसद क्या है?
मैं…
हिजिरी!
तुम ठीक तो हो?
मैं ठीक हूं। और तुम?
मैं ठीक हूं।
तुम्हें ज़िंदा रहना होगा।
मैं रहूंगी।
समझा दे ज़रा
मुझे प्यार का फ़लसफ़ा
यह है वह करिश्मा
जो सबको है पता
मेरे इस सूने दिल को यह देता है भर
चाहूं मैं जानना
प्यार की हर वह बात
मेरे जीने का कोई मकसद मुझे दे तू
इससे पहले
कि अपना यह दिल मैं हार बैठूं
समझा दे ज़रा
मुझे प्यार का फ़लसफ़ा
यह वह करिश्मा है
जो है सबको पता
मेरे इस सूने दिल को देता है यह भर
चाहूं मैं जानना
प्यार की हर वह बात
वह गहरा राज़ है यह
कहीं है जो छुपा
मेरे लिए उन राज़ों पर से पर्दा उठा दे
- क्लॉडियस को हराओ! - महल की तरफ़ बढ़ो!
- वह यहां नहीं है। - वह कहां है?
- क्या वह भाग गया? - सत्यानाश!
एक बार फिर से दिन निकल आया है।
माफ़ करना।
यह पहाड़ की चोटी है।
लेकिन…यहां शाश्वतता तक जाने के लिए कोई सीढ़ियां नहीं हैं!
वह यहां नहीं है।
मुझे लगा था कि मेरे अंकल यहीं होंगे।
- वह यहां नहीं हैं। - क्या?
वह पहले ही शाश्वतता जा चुके हैं।
और तुम मरे लोगों की इस सरज़मीन में ही शून्यता में तब्दील होने वाली हो।
- स्कारलेट! - अरे, यहीं रहो!
खाई में गिरकर मरना चाहोगी या तलवार से।
फ़ैसला तुम्हारा है।
तुम?
- कॉर्नेलियस! - क्या हमारे बीच एक ग़द्दार है?
हमने तुम्हें कड़ी सज़ा दी थी और तुम्हारे हथियार भी छीन लिए थे,
फिर भी तुम अपने पैरों पर खड़े हो?
ग़द्दार कहीं के!
इस बार कोई रहम नहीं किया जाएगा, सिर्फ़ गोलियां चलेंगी!
वोल्टेमंड!
ग़द्दार कहीं के! राजकुमारी का साथ क्यों दे रहे हो?
हम अब और तुम्हारे पिट्ठू बनकर नहीं रहेंगे।
और तुम्हारा भी किस्सा खत्म।
छड़ी के सहारे चलने वाला कोई लंगड़ा मुझे कभी नहीं हरा सकता!
शून्यता में गायब हो जाओ!
तुम नरक में जाओगे!
हटो, वोल्टेमंड!
कॉर्नेलियस! शून्यता में तब्दील हो जा!
तुम्हारी मंज़िल वहां ऊपर है।
तुम इतनी दूर तक आ गई। जाओ अपना इंतकाम पूरा करो।
तुम्हारा शुक्रिया।
क्या यह…?
ओ महान द्वार!
शाश्वतता के द्वार!
मैं एक राजा हूं!
क्लॉडियस!
फिर भी तुमने अपना दरवाज़ा क्यों बंद कर रखा है?
क्यों?
लानत है!
मैं यहां तक आया हूं। मुझसे क्या चूक हो रही है?
ये खून से सने हाथ…
मेरे गुनाह। अरे, मेरे गुनाह बहुत संगीन हैं…
अब मोक्ष की प्रार्थना करने के अलावा और कोई रास्ता नहीं है।
या इन सब चीज़ों के लिए बहुत देर हो चुकी है?
और प्रार्थना करूं भी कैसे?
अब भी मेरे पास मेरे गुनाहों की कमाई जो मौजूद है।
यह ताज, यह रुतबा, और मेरी रानी…
किसी को मुक्ति कैसे मिल सकती है?
पश्चाताप करना होगा…
यही इकलौता रास्ता है। मुझे अपने पाप स्वीकार करने होंगे।
मुझ जैसे बड़े गुनहगार को माफ़ कर दीजिए।
मुझे बचा लीजिए।
मैंने उन अनगिनत दुखी लोगों को हर तरह का दुख पहुंचाया
जो शाश्वतता में आना चाहते हैं।
तो प्लीज़ मुझे बख्श दीजिए…
राजा क्लॉडियस, मैं तुम्हारे असली इरादे समझ चुकी हूं।
फिर भी,
मुझे तुमसे एक बात कहनी है।
प्लीज़, कुबूल कर लो कि तुम गलत थे।
कि मेरे पिता को मारना एक गलती थी।
उनकी इस बेटी से माफ़ी मांग लो।
अंकल।
माफ़ी मांग लूं?
हँसी आती है!
मुझे फ़िलहाल बस एक ही पछतावा है।
कि मैंने तुम्हारे बाप को मारने से पहले और क्यों नहीं तड़पाया
ताकि तुम डर से कांपती रहो और कभी मेरे खिलाफ़ न जा सको!
मुझे उसके बदन का कतरा-कतरा खून बहा देना चाहिए था,
और उसकी हड्डियों से गोश्त नोच लेना चाहिए था
जब वह मुझसे मौत की भीख मांग रहा था।
अगर मैंने तुम्हें वह सब दिखाया होता,
तो तुम आज मेरे सामने खड़ी होकर
यह बेवकूफ़ी भरी बकवास नहीं कर रही होती!
और अभी जो आप पश्चाताप कर रहे थे, या लोगों के लिए आपकी वह हमदर्दी कहां गई?
दूसरों को अपने साथ लाने में मेरा क्या फ़ायदा है?
शाश्वतता पर सिर्फ़ मेरा हक है!
सिर्फ़ और सिर्फ़ मेरा!
लालच से भरे एक घटिया दिल वाला आदमी यहां खड़ा भी कैसे हो सकता है?
तुम दूसरों की उम्मीदों को पैरों तले कुचलते हो।
तुम आख़िर शाश्वतता में कैसे दाखिल हो सकते हो?
क्या मैं तुम्हें उस दर्द और पछतावे का एक कतरा महसूस करवाऊं
जो मेरे पिता ने सहा था?
दिखाऊं तुम्हें?
माफ़ कर दो।
क्या मुझे अपना इंतकाम लेना चाहिए?
या मुझे वह सब माफ़ कर देना चाहिए?
मुझे ही इतना दर्द क्यों सहना पड़ रहा है?
वह क्या है जिसने मुझे जकड़ रखा है?
मैं नहीं जानती!
क्या मुझे जीने का कोई और रास्ता नहीं मिल सकता?
मैं नहीं जानती!
फिर मेरे पास कोई आस नहीं है।
मैं कुछ नहीं कर सकती! मैं इतने वक्त से ऐसे ही तो जी रही हूं!
सच। तो फिर मेरी कोई आस नहीं है, और यही मेरा अंजाम है।
नफ़रत ने मुझे तलवारबाज़ी सीखने पर मजबूर किया।
इंतकाम के लिए, मेरे पिता के लिए, और उन सभी के लिए जिन्होंने दर्द सहा।
मैंने खुद को बार-बार पीछे खींचा है।
मैं खुद से कहती रही, "यह सब ऐसे नहीं होना चाहिए था।"
अब तक, मैं खुद को माफ़ किए बिना ही अपनी ज़िंदगी जीती आई हूं,
खुद को माफ़ किए बिना ही…
खुद को माफ़ किए बिना।
अपने आप को।
माफ़ कर दो।
अपने आप को…
माफ़ कर दो।
स्कारलेट।
पिता जी!
मेरे नाम पर इंतकाम लेने की यह बेवकूफ़ी बंद करो।
तुम्हारा कोई और भी "शख़्सियत" होगी जिसकी तुम चाह रखती हो,
जो नफ़रत और इंतकाम की आग में न जल रही हो।
मैं चाहता हूं कि तुम अपनी ज़िंदगी जियो और उसे यादगार बनाओ।
मैं तुम्हें आज़ादी से जीते हुए, नाम रौशन करते चाहता हूं।
पिता जी।
ध्यान से सुनो।
यह तुम्हारे जैसी एक नाकाम इंसान की बेटी के लिए सही जगह नहीं है!
शाश्वतता सिर्फ़ मेरी है।
इसमें कोई और दाखिल नहीं हो सकता।
सिर्फ़ मैं और मेरी रानी ही इस दरवाज़े से गुज़रेंगे!
शून्यता की गहराइयों में दफ़न हो जाओ!
अपने उस मनहूस पिता के पीछे जाओ!
मैं तुम्हें माफ़ नहीं करूंगी।
मैं तुम्हें माफ़ कर नहीं सकती। लेकिन…
मेरी जंग अब खत्म हो चुकी है।
उन सबकी खातिर जिन्होंने इस जंग के खत्म होने की दुआ मांगी थी।
इसका मतलब कि भविष्य में लोगों के पास शांति से
एक साथ मिलकर जीने का मौका होगा।
अपने इन खोखले उसूलों को मीठे लफ़्ज़ों में लपेट लो, बेवकूफ़ लड़की!
तुम्हारा नामो-निशान हमेशा के लिए मिट जाएगा!
गर्ट्रूड!
प्लीज़! मेरी मदद करो!
शाश्वतता…
गर्ट्रूड!
शाश्वतता बिल्कुल हमारे सामने है…
मैं मिटना नहीं चाहता!
मुझे शून्यता में तब्दील मत होने दो!
मैं मिटना नहीं चाहता!
मुझे बचाओ!
गर्ट्रूड!
मुझे बचा लो! मैं मरना नहीं चाहता!
मैं मरना नहीं चाहता!
आख़िरकार…
मैंने इन सब चीज़ों को अंजाम तक पहुंचा दिया है।
अब मैं सुकून से मिट सकती हूं।
तुम इस बारे में गलत हो, स्कारलेट।
क्या?
इंसान आज भी इस जगह को दूसरी दुनिया,
शाश्वतता वगैरह कहते हैं।
लेकिन वे बहुत बड़ी ग़लतफहमी में हैं।
यह एक ऐसी दुनिया है जहां ज़िंदगी और मौत के बीच जंग नहीं होती, वे साथ रहते हैं।
सिर्फ़ ज़िंदगी और मौत नहीं, बल्कि वक़्त भी।
यहां, अतीत और भविष्य एक साथ मिल जाते हैं।
इसीलिए तुम दोनों साथ हो।
अब,
तुम दोनों में से कोई एक ऐसा है जो अब भी ज़िंदा है।
मरा नहीं है?
ज़िंदा लोगों के जागने का वक़्त बहुत तेज़ी से करीब आ रहा है।
वह इंसान यहां नहीं रुक सकता।
जहां से वे आए थे, उनके वहां लौटने का वक़्त लगभग आ चुका है।
हां। आपका मतलब उससे है।
यह शुरू से ही कह रहा था कि यह मरा नहीं है।
कि वह गलती से यहां आ गया है। तो…
मुझे सब याद आ गया। मैं सच में मर गया था।
क्या?
वह तुम हो, स्कारलेट।
मुझे सब याद आ गया। मैं सच में मर गया था।
ईआर हेडक्वार्टर्स से सभी एंबुलेंस सुनें।
एंबुलेंस भेज दी गई हैं। दो आदमी बेहोश पाए गए हैं।
ईआर हेडक्वार्टर्स की ओर से फ़िलहाल इतना ही।
इमरजेंसी। ईआर हेडक्वार्टर्स से सभी एंबुलेंस सुनें।
चाकू से हमला होने की शिकायत मिली है।
हमलावर अभी तक पकड़ा नहीं गया है।
हमलावर की हर हरकत पर नज़र बनाए रखें।
मेरा मरने का कोई इरादा नहीं था।
मैंने बस पलक झपकते ही बीच में छलांग लगा दी।
इसीलिए मुझे एहसास ही नहीं हुआ कि मैं मर चुका हूं।
मुझे बस यही लगता रहा कि मैं अभी भी ज़िंदा हूं।
मैं मर चुका हूं। वह तुम हो जो ज़िंदा है।
वह मैं नहीं हूं।
वह मैं नहीं हो सकती।
धार मेरे अंगों तक पहुंच गई थी।
मैंने कुछ देर के लिए खून बहना रोक दिया था,
लेकिन वह फिर से बहना शुरू हो गया।
नहीं…
तुम गलत कह रहे हो! वह मैं नहीं हूं!
हिजिरी! तुम्हें ज़िंदा रहना होगा!
तो मैं यहीं रहूंगी! मैं तुम्हारे साथ रहूंगी!
हे भगवान…
मुझे नहीं, हिजिरी को ज़िंदा कर दीजिए!
नहीं।
प्लीज़! वह मेरी जगह ले ले!
नहीं।
मुझे ज़िंदा नहीं रहना चाहिए।
मुझ पर तो इंतकाम का भूत सवार था।
नहीं।
- तुम्हें ज़िंदा रहना होगा, स्कारलेट। - मैं यह नहीं चाहती।
जीना होगा। मुझसे कहो कि तुम जीना चाहती हो।
नहीं!
कहो कि तुम जीना चाहती हो!
नहीं! इसका मतलब होगा मैं तुमसे दूर हो जाऊं, हिजिरी!
हम ऐसे ही ठीक हैं! तुम्हें ज़िंदा रहना होगा!
- मैं तुमसे दूर नहीं होना चाहती! - कहो कि तुम जीना चाहती हो!
मुझे तुमसे सुनना है! बोलो, "मैं जीना चाहती हूं!"
मैं… जीना… चाहती हूं।
और ज़ोर से कहो! "मैं जीना चाहती हूं!"
मैं जीना चाहती हूं!
- और ज़ोर से! - मैं जीना चाहती हूं!
मैं जीना चाहती हूं!
मैं जिऊंगी। और इसके बदले,
जब तक तुम्हारा जन्म होगा,
मैं इस दुनिया को एक ऐसी जगह बना दूंगी जहां जंग कम हो।
अगर भविष्य बदल गया, तो यकीनन तुम्हारी जान नहीं जाएगी, है न?
उसके लिए, मैं जो कुछ कर पाऊंगी, वह करूंगी!
फिर तुम भी लंबी ज़िंदगी जी सकोगे, हिजिरी!
तुम अपना परिवार बना सकोगे, बच्चों को पाल सकोगे,
और एक बेहतरीन बुज़ुर्ग बनोगे!
इंसान होने का…
मतलब क्या है?
मरने का क्या मतलब है?
और जीने का?
और…
प्यार क्या है?
राजकुमारी जी?
राजकुमारी!
राजकुमारी हमारे पास लौट आई हैं!
- बिल्कुल! - एंटीडोट काम कर गया!
यह तो चमत्कार है!
यह तब हुआ जब आप कोमा में थीं।
उन्होंने उस प्याले से पी लिया जिसमें आपके लिए ज़हर मिलाया गया था।
और फिर…
अचानक उनकी मौत हो गई।
तुम अब भी ज़िंदा क्यों हो?
मेरे पति की जान क्यों गई,
और तुम नरक की बजाय यहां क्यों हो?
क्यों?
यकीनन आप अपने हाथों से इंतकाम लेना चाहती होंगी।
नहीं, सब खत्म हो चुका है।
माफ़ कीजिएगा?
आख़िरकार, मेरे सफ़र की मंज़िल आ गई है।
ईश्वर नई महारानी की रक्षा करे।
हमारी नई महारानी की जय हो!
जय हो!
- हमारी नई महारानी! - हां?
आप वादा कर सकती हैं कि आप पिछले राजा की तरह हम पर ज़ुल्म नहीं करेंगी?
मैं ग़रीबों को हमेशा बेवकूफ़ बनते देखकर ऊब चुका हूं।
सही कहा!
मेरी प्रजा!
अगर आप लोग मुझे इस राज्य की महारानी स्वीकार करेंगे,
तो मैं आप सभी की खुशियों के लिए काम करूंगी।
पड़ोसी राज्यों के साथ दोस्ती और भरोसा कायम करूंगी। न कि दुश्मनी।
बच्चों को मरने से बचाऊंगी।
भले ही मुझे कितना भी दर्द और तकलीफ़ क्यों ना सहनी पड़े,
कसम खाती हूं जब तक बिना जंग के जीने का रास्ता न ढूंढ लूं, हार नहीं मानूंगी।
उन सभी के लिए जो जंग के खत्म होने की प्रार्थना करते-करते दुनिया से चले गए।
और उनके लिए जो दुनिया में आने वाले हैं और खुशी से जीने की चाह रखते हैं।
क्या भविष्य में सच में… बिना जंग की एक दुनिया हो सकती है?
हां।
आप लोगों की मदद से, ऐसा हो सकता है।
तो फिर हम भी आप पर यकीन करते हैं और कभी हार नहीं मानेंगे।
- मुझे भी! - मुझे भी!
- मैं आपके साथ हूं। - हम भी!
हमारी नई नेता की जय हो!
जय हो!
बादलों का एक कारवां, सुबह के नूर सा सुनहरा
संवाद अनुवादक महताब आलम